Publication: Magyar Közlöny
Issue: MK-1998-34 (Year: 1998, Number: 34)
Era: 1990-2004
Section: A helyi önkormányzat támogatható felhalmozási kiadásai körébe a 9/1998. (I. 23.) Korm. rendelet szerint az
Paragraph Index: 282

A helyi önkormányzat támogatható felhalmozási kiadásai körébe a 9/1998. (I. 23.) Korm. rendelet szerint az önkormányzat költségvetési rendeletében szereplő felhalmozási feladatai tartoznak. A céljellegű decentralizált támogatás felhalmozási célú pályázati felhívásában a támogatható célok meghatározásánál javasolt, hogy a területfejlesztési tanács a legfontosabbnak ítélt célokat úgy határozza meg — az EU csatlakozással kapcsolatos követelményrendszer figyelembevételével —, hogy azok illeszkedjenek a megyei területfejlesztési koncepcióba, illetve az országos szintű szakmai programokhoz, valamint a feladat jellegétől függően segítse elő a térségi feladatellátást. A támogatható célok meghatározásánál célszerű a célok közötti rangsor, valamint az elsődlegesen támogatásra javasolt célok megállapítása és közzététele a pályázati felhívásban. A felhalmozási célú támogatásnak elő kell segítenie a helyi, speciális feladatok megvalósulását is (pl. hátrányos helyzetű kisebbségek érdekében történő felhalmozási kiadások). Ezért javasolt, hogy a területfejlesztési tanács fenntartsa magának azt a jogot, hogy indokolt esetben a pályázati felhívásban elsődlegesen támogatott céloktól eltérő feladatok ellátását is támogatásban részesítse. A céljellegű decentralizált támogatás pályázati felhívása közzétételre kerül. Ezután a pályázatok benyújtása augusztus 31-ig folyamatos. Célszerű, ha a területfejlesztési tanács a támogatási pályázatokat hatékonysági szempontból is vizsgálja. A támogatás összegének megállapításánál mérlegeli, hogy az általa javasolt támogatás mértéke és az önkormányzat pénzügyi lehetőségei, valamint az egyéb támogatások reális körülmények között elegendőek-e a feladat tervezett határidőben történő megvalósításához. 1998/34. szám A területfejlesztési tanács döntésének meghozatala előtt megkéri az érintett szakminisztérium véleményét. A területfejlesztési tanács a szakminisztériummal megállapodást köt a kapcsolattartás módjáról. A pályázat javasolt mellékletei a következők: — a helyi önkormányzat költségvetési rendelete és előterjesztése, — rövid szakmai indoklás arról, hogy a megvalósításra tervezett feladat mennyiben járul hozzá az önkormányzati, illetve a térségi ellátás javulásához (külön feltüntetve az érintett lakosságszámot), — építési engedélyköteles munkálatok végzéséhez a jogerős építési, létesítési engedély, — részletes költségvetés, — műszaki leírás, — műszaki tervek, szükség szerint az engedélyező hatóság hitelesítésével, — létesítményjegyzék, — képviselő-testületi határozat a fejlesztés elhatározásáról, a saját forrás vállalásáról és a támogatási igény összegéről, egyes források rendelkezésre bocsátását igazoló ígérvények, — több település összefogásával megvalósuló beruházás vagy felújítás esetén az érintett önkormányzatok képviselő-testületeinek határozata, valamint a megállapodás másolata, — az önkormányzat nyilatkozatai: = a pályázatban foglalt adatok, információk és dokumentumok teljeskörűségéről, valódiságáról és hitelességéről, valamint arról, hogy = a tárgyban pályázatot korábban mikor és hova nyújtott be, illetve ezekből honnan nyert támogatást, = annak tudomásulvételéről, hogy 60 napon túli köztartozás esetén a pályázót a köztartozás megfizetéséig a támogatás nem illeti meg. Az esedékes támogatások folyósítása a köztartozások megfizetése érdekében — a támogatás ellenében vállalt kötelezettségeket nem érintő módon — visszatartásra kerülhet [Áht. 13/A. §-ának (6) bekezdése alapján], = ahhoz történő hozzájárulásáról, hogy az Áht. 13/A. §-ának (4) bekezdésében foglaltak szerint adószámát vagy azonosító jelét, társadalombiztosítási azonosító jelét, társadalombiztosítási folyószámla számát a Magyar Államkincstár, illetve a támogatást nyújtó szerv felhasználja a lejárt köztartozások teljesítése, illetőleg az adósság bekövetkezése tényének és összegének megismeréséhez, = annak tudomásulvételéről, hogy a támogatás kedvezményezettjének megnevezése, a támogatás tárgya, a támogatás összege, a támogatási program megvalósítási helye nyilvánosságra hozható, = arról, hogy az államháztartás alrendszereiből folyósított támogatásból eredő lejárt és ki nem egyenlített tartozása nincs, = szükség szerint a pályázó nyilatkozatát arról, hogy a támogatással létrejött létesítmény működtetésének fedezetét milyen forrásból biztosítja. A céljellegű decentralizált támogatás igényléséhez benyújtandó mellékletek megegyeznek a címzett, illetőleg a céltámogatáshoz is benyújtott igénybejelentések esetében — a Cct.-ben is előírtaknak megfelelően — az ott benyújtott mellékletekkel. Ajánlott annak szabályozása, hogy — az önkormányzatok közös pályázata esetén a benyújtó az önkormányzatok által megbízott önkormányzat, továbbá a közös beruházást megvalósítani szándékozó önkormányzatok közötti megállapodásban rögzíteni az egyes önkormányzatok költségviselési hányadát; — csak a határidő előtt benyújtott, de formailag hiányos pályázatok esetében legyen a pályázó önkormányzatnak hiánypótlásra lehetősége, valamint annak meghirdetése, — hogy a pályázatok átvétele nem azonos a pályázatok befogadásával. A pályázatok átvétele a pályázóval szemben, a pályázatról történő döntési értesítésig, semmiféle kötelezettségvállalást nem jelent; — egy adott beruházáshoz, illetve felújításhoz csak egy címen és egyszer adható támogatás; — forráshiány miatt a pályázatok befogadása felfüggeszthető, elbírálása szüneteltethető; — a beruházáshoz vagy felújításhoz együttesen nyújtható támogatások elérhető felső határát — amennyiben a támogatások között területi kiegyenlítő támogatás is szerepel, a hatályos jogszabályok [30/1997. (IV. 18.) OGY határozat] figyelembevételével —, a területfejlesztési tanács határozza meg; — a támogatás a saját és más forrásokkal arányosan a támogatási szerződésben rögzített éves ütemezés szerint vehető igénybe. A támogatás aránya évenként eltérő lehet; — a döntés előkészítése írásban történjék, melynek során rögzítik a véleményezésre jogosultak javaslatait és a pályázattal kapcsolatos észrevételeket a tanács részére; — az elbírálásról emlékeztető készüljön, mely a pályázatok értékelésének fő szempontjait tartalmazza és a pályázók által megtekinthető legyen; — támogatás csak önkormányzati tulajdonban lévő tárgyi eszköz létesítésére, felújítására, megszerzésére (vételére) fordítható, vagy önkormányzati körön kívül, de önkormányzati feladatellátást szolgálva; — a támogatási szerződésben a tanács további feltételeket is meghatározhat. A területfejlesztési tanács a támogatásról szóló döntését első alkalommal legkésőbb a tárgyév május 31-ig hozza meg. Ez a döntés az éves keret 70%-ának lekötését jelent- 1998/34. szám heti. A második ízben történő döntésre ajánlatos határidő a pályázatok végső beadási határidejét követő három hónap. Célszerű, ha a döntésről a pályázók értesítése, a döntéstől számított 8 munkanapon belül, írásban történik. Ezen

Source: https://magyarkozlony.hu/hivatalos-lapok/ff4a29d2cf4c6c803eadde41355a2936bf8e5076/dokumentumok/19185c5d7275569ca1b02f605e260ad7da4a3d37/letoltes